[{"text_idx": "#000006", "text": "Hi hefyd yw\u2019r PI ar grant Prostate Cancer UK sy\u2019n cymharu canlyniadau a nodir gan gleifion ar ynys Iwerddon, mae dadansoddiadau\u2019n mynd rhagddynt ar 3000+ o arolygon sydd wedi eu cwblhau. Mae ganddi brofiad o gydweithredu rhyngwladol fel aelod o Rwydwaith Ewropeaidd Cofrestrfeydd Canser a hi yw arweinydd Gogledd Iwerddon ar gyfer Partneriaeth Ryngwladol Meincnodi Canser (ICBP) sy\u2019n archwilio\u2019r rhesymau dros wahaniaethau rhyngwladol o ran goroesi canser ar draws awdurdodaethau Ewrop, Awstralia a Chanada."}, {"text_idx": "#000008", "text": "Mae wedi sicrhau bod cleifion yn cael eu cynnwys ym mhob agwedd ar waith Cofrestrfa Ganser Gogledd Iwerddon o\u2019r grw\u0302p llywio a\u2019r cyngor, i gael ro\u0302l mewn grwpiau llywio prosiectau ymchwil a chael eu cynnwys mewn adroddiadau a\u2019u lansio."}, {"text_idx": "#000009", "text": "Mae\u2019n aelod gweithredol o Gymdeithas Cofrestrfeydd Canser y DU ac Iwerddon ac yn cysylltu\u2019n rheolaidd a\u0302 chydweithwyr yn y cofrestrfeydd."}, {"text_idx": "#000010", "text": "Yn dilyn gradd mewn Seicoleg a chymhwyster mewn Gwaith Cymdeithasol, gweithiodd Penny fel gweithiwr cymdeithasol am ddwy flynedd ar bymtheg, y saith olaf mewn ysbyty canser rhanbarthol. Ym 1996, symudodd Penny i ymchwil oncoleg seicogymdeithasol er mwyn gweithio ar brosiect wedi ei arwain gan yr Athro Peter Selby ar gasglu data ansawdd bywyd yn electronig fel mater o drefn ym maes canser."}, {"text_idx": "#000014", "text": "Mae hi wedi cynnal arolygon meintiol ac ymchwil ansoddol i archwilio a disgrifio profiadau ac anghenion y grw\u0302p cleifion hwn. Mae ei gwaith wedi arwain at nifer o gyhoeddiadau mewn cyfnodolion a arolygir gan gymheiriaid, ac i dreial peilot presennol a ariennir gan Prostate Cancer UK o ymyrraeth dan arweiniad nyrsys wedi ei gyflenwi mewn gofal sylfaenol gyda\u2019r nod o wella ansawdd bywyd goroeswyr canser y prostad yn ymwneud a\u0302\u2019r prostad."}, {"text_idx": "#000019", "text": "Fel rhan o di\u0302m Bywyd ar o\u0302l Diagnosis o Ganser y Prostad, bydd Amy yn arwain ar gysylltiad a dadansoddiad data y wybodaeth a ddarperir gan ddynion trwy\u2019r arolygon hyn."}, {"text_idx": "#000020", "text": "Mae gan Paul gefndir rhywfaint yn anghonfensynol fel ymchwilydd academaidd ym maes economeg iechyd. Astudiodd amrywiaeth o bynciau yn cynnwys Mathemateg, Economeg, Seicoleg a Gwyddor Cyfrifiadureg cyn dechrau bywyd fel dyluniwr systemau mewn uned ymchwil peirianneg. Aeth ei fywyd proffesiynol i gyfeiriad cwbl wahanol ar o\u0302l gwneud MSc ym Mhrifysgol Warwick, lle astudiodd Microeconomeg, Gwyddorau Gwybodaeth a Seicoleg Sefydliadol."}, {"text_idx": "#000021", "text": "Gweithiodd i\u2019r Comisiwn Brenhinol i\u2019r Gwasanaeth Iechyd Gwladol fel gwyddonydd gwybodaeth gyda diddordeb arbennig yn HAA, rhagflaenydd HSE, cyn derbyn swydd yn Ysgol Feddygol Ysbyty Charing Cross. Symudodd i\u2019r Ganolfan Economeg Iechyd newydd ei ffurfio ym Mhrifysgol Caerefrog ym 1981, gan weithio ar ddulliau ar gyfer gwerthuso iechyd mewn gwerthusiad economaidd. Ym 1988, ef oedd y cyntaf i nodi data marwolaethau mewn ysbyty i\u2019r GIG."}, {"text_idx": "#000023", "text": "Mae ei ddiddordebau ymchwil presennol yn canolbwyntio ar 3 thema: datblygu dulliau newydd o ddisgrifio a gwerthuso iechyd meddwl; defnyddio gwerthoedd cleifion ar gyfer iechyd i lywio gofal iechyd a gwneud penderfyniadau; bodloni anghenion gwybodaeth rheoli gan ddefnyddio data statws iechyd a ddefnyddir fel mater o drefn."}, {"text_idx": "#000024", "text": "Yr Athro y Fonesig Jessica Corner"}, {"text_idx": "#000028", "text": "Mae Hugh Butcher wedi bod yn hyrwyddwr cleifion ac yn ymchwilydd defnyddwyr y gwasanaeth, yn gweithio gyda sefydliadau a grwpiau y sector statudol a gwirfoddol, dros y chwe blynedd diwethaf."}, {"text_idx": "#000029", "text": "Yn dilyn gwaith fel gweithiwr cymdeithasol iechyd meddwl, ac addysgu/ychwilio mewn addysg uwch, ymddeolodd yn gynnar o\u2019i swydd fel Pennaeth Adran mewn Coleg Addysg Uwch a Phellach yn 2006. Roedd ei ddiddordebau academaidd ac ymchwil yn canolbwyntio ar weithredu gan ddinasyddion, ymarfer cymunedol a democratiaeth gyfraniadol."}, {"text_idx": "#000032", "text": "Mae profiad Hugh o gyfranogiad defnyddwyr wedi pwysleisio natur ganolog gweithio gyda chleifion a gofalwyr iddo, sy\u2019n eu grymuso i weithio mewn partneriaeth lawn gyda gweithwyr iechyd proffesiynol ac i gymryd mwy o gyfrifoldeb am eu hiechyd eu hunain."}, {"text_idx": "#000038", "text": "Mae hefyd wedi gweithio\u2019n agos gyda Prostate Cancer UK ar wahaniaethau ym mherygl oes rhwng grwpiau ethnig. Mae wedi cefnogi nifer o gyhoeddiadau wedi eu hadolygu gan gymheiriaid yn ymchwilio i agweddau ar ganser y prostad."}, {"text_idx": "#000039", "text": "Mae Richard Wagland wedi bod yn uwch gymrawd ymchwil yng nghyfadran y Gwyddorau Iechyd ym Mhrifysgol Southampton er 2010, ac yn yr amser hwnnw mae wedi casglu a dadansoddi data a rheoli prosiectau ar gyfer sawl astudiaeth ymchwil ym maes gofal canser, gan ymchwilio i faterion ansawdd bywyd, ymyriadau gofal cefnogol, llwybrau cleifion a datblygiad PROM, a defnyddio dyluniadau meintiol, ansoddol a dulliau cymysg."}, {"text_idx": "#000042", "text": "Mae Julia Verne wedi bod yn Ymgynghorydd ym Meddygaeth Iechyd y Cyhoedd er 1996 ac mae ganddi dros 20 mlynedd o brofiad ym maes epidemioleg canser a\u2019r gwasanaethau iechyd gan weithio\u2019n rhanbarthol, yn genedlaethol ac yn rhyngwladol. Mae wedi cael amrywiaeth eang o swyddi uwch ac ar hyn o bryd hi yw Arweinydd Gwybodaeth a Deallusrwydd Public Health England ar gyfer Canser ac Arweinydd Clinigol Rhwydwaith Gwybodaeth Cenedlaethol Gofal Diwedd Oes. Mae ei thi\u0302m wedi bod yn Arweinydd NCIN ar gyfer Canser Wrolegol er 2008 gan greu 8 o adroddiadau a mathau amrywiol o gynnyrch, a nifer o gyhoeddiadau ar gyfer cyfnodolion."}, {"text_idx": "#000043", "text": "Mae ar hyn o bryd yn gadeirydd Grw\u0302p Datblygu Canllawiau NICE (GDG) ar gyfer Canser y Bledren ac yn flaenorol mae wedi cadeirio GDG NICE ar gyfer Canser y Croen yn 2003-06 a\u2019i ddiwygio yn 2009-10. Mae ei thi\u0302m yn darparu\u2019r asesiad o anghenion epidemiolegol ar gyfer CDG Canser y Bledren NICE ac yn flaenorol wedi cyfrannu data ar gyfer GDG Canser y Prostad NICE yn 2007 ac Adolygiad 2012-13. Cafodd grant gan NAEDI i wneud gwaith cefndir ar PROMs ar gyfer cleifion Canser y Croen gyda Phrifysgol Gorllewin Lloegr yn 2012. Cafodd adolygiad llenyddiaeth ei baratoi i nodi materion allweddol."}, {"text_idx": "#000044", "text": "Mae Conan Donnelly, cymrawd ymchwil, Canolfan Iechyd y Cyhoedd, Prifysgol Queen\u2019s Belfast, ar hyn o bryd yn gweithio ar astudiaeth wedi ei ariannu gan CRUK i farwolaeth gynnar ymysg cleifion canser."}, {"text_idx": "#000046", "text": "Mae Conan yn goruchwylio cyhoeddi ystadegau swyddogol yn NICR yn ogystal a\u0302 chymeradwyaeth foesegol ar gyfer cofrestru a chaffael ffynonellau data newydd."}]